### Beslutning

Godkendt.

### Sagsfremstilling

## Resume og sagens baggrund

Kalundborg Kommune og de almene boligselskaber har gennem 2025 drøftet rammerne for den kommunale anvisning. I starten var målet en rammeaftale inspireret fra andre kommuner og selskaber. Administrationen og selskaberne er i løbet af processen blevet enige om en administrativt simplere løsning, hvor anvisningsprocenten løftes fra nuværende 12,5% til 25%, samtidig med at dialogen om den kommunale anvisning styrkes.

## Indstillinger

Direktionen indstiller at Kommunalbestyrelsen godkender samarbejdsnotatet (se bilag) og godkender en opdatering af udlejningsaftalerne med hver enkelt boligselskab.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Mange kommuner etablerer rammeaftale med almennyttige boligselskaber. Rammeaftalerne erstatter eller ensretter ift. separate aftaler mellem kommunen og de enkelte selskaber. Rammeaftalerne indeholder en klassificering og monitorering af hver enkelt boligafdeling ift. socioøkonomiske kriterier. Langt størstedelen af boligafdelinger i Kalundborg Kommune er kendetegnet ved at være så små (<1000 boliger) så de socioøkonomiske data, der anvendes fra Landsbyggefonden, ikke er tilgængelige (diskretionerede). Med det anbefalede løft af anvisningsprocenten er alle selskaber med til solidarisk at hjælpe kommunen med den boligsociale opgave med at kunne anvise bolig til borgere med akut behov.

Boligselskaberne har alle været repræsenteret i den afholdte proces, og tilslutter sig den beskrevne løsning med en løftet anvisningsprocent. Udlejningsaftalerne skal dog godkendes formelt i hvert selskab efter politisk godkendelse i Kalundborg Kommune.

## Økonomiske konsekvenser

Ingen direkte økonomiske konsekvenser. Flere muligheder for anvisning af borgere kan give afledte besparelser på flere fagområder og bedre løsninger for den enkelte borger.

### Sagens forløb

08/09/2025 Direktionen
Anbefales.

Afbud: Michael Jørgensen der Linden

10/09/2025 Økonomiudvalget
Anbefales.

Afbud: Noah Ravn, Olga Skov